
PREKIŲ PIRKIMO-PARDAVIMO SUTARTIES SPECIALIOSIOS SĄLYGOS


	Sutarties pavadinimas
	Microsoft licencijos

	Sutarties data
	
	Sutarties numeris
	



	1. SUTARTIES ŠALYS

	



1.1. Pirkėjas
	1.1.1. Pavadinimas
	Vilniaus rajono savivaldybės administracija

	
	1.1.2. Juridinio asmens kodas
	188708224

	
	1.1.3. Adresas
	Rinktinės g. 50, LT-09318 Vilnius

	
	1.1.4. PVM mokėtojo kodas
	

	
	1.1.5. Atsiskaitomoji sąskaita
	LT974010042400040148

	
	1.1.6. Bankas, banko kodas
	Luminor bank AS Lietuvos skyrius, 40100 

	
	1.1.7. Telefonas
	+370 5 2751990

	
	1.1.8. El. paštas
	vrsa@vrsa.lt

	
	1.1.9. Šalies atstovas
	Vytautas Vansavičius

	
	1.1.10. Atstovavimo pagrindas
	direktorius

	1.2. Tiekėjas


	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą
	Informacinių technologijų skyriaus vyresn. patarėjas, l. e. vedėjo pareigas  Stanislav Sokolovskis, tel. +37069839607, el. paštas: Stanislav.Sokolovskis@vrsa.lt 

	2.2. Tiekėjo kontaktiniai asmenys, atsakingi už Sutarties vykdymą
	

	3. SUTARTIES DALYKAS

	3.1. Sutarties dalykas 
	Tiekėjas įsipareigoja Sutartyje numatytomis sąlygomis perduoti Pirkėjui prekes, nurodytas Sutartyje (toliau – Prekės).
Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. [1] „Techninė specifikacija“ (toliau – Techninė specifikacija) ir Sutarties priede Nr. [2] „Pasiūlymas“.

	3.2. Pirkimo pavadinimas ir numeris
	Microsoft licencijų pirkimas, CVP IS Nr.:

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma


	4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA

	4.1. Prekių pristatymo terminai, kai Prekės pristatomos dalimis
	Tiekėjas Prekes įsipareigoja teikti Techninėje specifikacijoje nustatytais terminais ir sąlygomis, t. y. licencijos turi būti perduotos ir aktyvuotos per 7 (septynias) darbo dienas nuo Prekių užsakymo pateikimo dienos.

	4.2. Prekių (ar jų dalies) pristatymo termino pratęsimas
	Netaikoma


	4.3. Užsakymų teikimo tvarka
	Užsakymai teikiami Tiekėjo nurodytu kontaktinio asmens elektroniniu paštu ir laikomi gautais kitą darbo dieną nuo užsakymo pateikimo.

	4.4. Dėl minimalios užsakymo vertės / apimties
	Netaikoma

	4.5. Kartu su Prekėmis pateikiami dokumentai 
	Kartu su Prekėmis pateikiami šie dokumentai: Sąskaita.
Tiekėjui nepateikus nurodytų dokumentų, laikoma, kad Prekių tiekimas neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	
Fiksuoto įkainio kainodara

	5.2. Pradinės Sutarties vertė ir Sutarties kaina, kai taikoma fiksuoto įkainio kainodara








	Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be PVM. 
PVM sudaro (nurodyti sumą skaičiais) Eur, (nurodyti sumą žodžiais).
Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.

Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Prekių įsigijimui Tiekėjo pasiūlyme nurodytais įkainiais be PVM. Pirkėjas perka Prekes pagal poreikį Sutartyje arba jos priede Nr. 2 „Pasiūlymas“ nurodytais įkainiais, neviršijant bendros Sutarties kainos. Sutartyje arba jos priede Nr. 1 atskirose eilutėse nurodytas Prekių kiekis gali būti keičiamas (didėti ar mažėti).
Pirkėjas neįsipareigoja išpirkti preliminaraus Prekių kiekio ar bet kokios jo dalies.

	5.3. Sutarties kainos / įkainių perskaičiavimas taikant peržiūros taisykles
	Sutarties įkainiai bus perskaičiuojami:
5.3.1. dėl PVM tarifo pasikeitimo;
5.3.3. dėl kainų lygio pokyčio;


	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Prekių kainos / įkainio be PVM. 
Perskaičiavimas atliekamas priėmus ir (ar) įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas PVM tarifas. Perskaičiuota (-i) kaina (įkainiai) įforminama (-i) Susitarimu, kuris tampa neatskiriama Sutarties dalimi ir turi būti taikoma (-i) už tą Prekių dalį, kurios bus teikiamos nuo naujo PVM tarifo įsigaliojimo dienos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kitų mokesčių, lemiančių Prekių kainos / įkainių pokytį, pasikeitimo
	Netaikoma


	[bookmark: _Hlk210744390]5.3.3. Sutarties kainos / įkainių peržiūra dėl kainų lygio pokyčio
	5.3.3.1. Bet kuri Sutarties Šalis Sutarties galiojimo laikotarpiu turi teisę inicijuoti Sutarties kainos peržiūrą (keitimą) ne anksčiau kaip po 10 (dešimt) mėnesių nuo Sutarties įsigaliojimo dienos. Kita Sutarties kainos peržiūra gali būti inicijuojama ne anksčiau kaip po 10 (dešimt) mėnesių po paskutinio kainos peržiūros inicijavimo. Kainos peržiūra gali būti inicijuojama tik tuo atveju, jei Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 papunktyje, viršija 5 procentus.
5.3.3.2. Sutarties įkainiai peržiūrimi tik tai Sutarties daliai, kuri nėra išpirkta, t. y. Prekėms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Prekių teikimas vėluoja dėl Tiekėjo kaltės, uždelstų suteikti Prekių įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
5.3.3.4. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinės Sutarties vertę.
5.3.3.6. Nauja Sutarties įkainiai apskaičiuojami pagal žemiau pateiktą formulę:
a_1=a+(k/100×a), kur a – įkainiai (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuoti (pakeisti) įkainiai (Eur be PVM)
k – pagal vartotojų kainų indeksą (pasirenkamas bendras „Vartojimo prekių ir paslaugų“) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
k =Ind_naujausias/Ind_pradžia ×100-100, (proc.) kur
Indnaujausias – kreipimosi dėl kainos peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas (pasirenkamas bendras „Vartojimo prekių ir paslaugų“).
Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekių ir paslaugų“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų (įrašyti tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio.
5.3.3.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 1 (vieną) mėnesį nuo Šalies pateikto tinkamo prašymo perskaičiuoti Sutarties kainą gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal Viešųjų pirkimų įstatymo nuostatas.

	5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius
	Netaikoma


	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma



	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 kalendorinių dienų nuo Sąskaitos gavimo dienos. Tais atvejais, kai yra objektyviai pagrįsta (pvz.: vėluoja finansavimas iš biudžeto), mokėjimai gali būti atidedami, vėlavimo laikotarpiui, bet ne ilgiau kaip 60 (šešiasdešimt) kalendorinių dienų nuo Prekių pristatymo ir Sąskaitos gavimo dienos.

	5.6. Avansas
	Netaikoma

	5.7. Avanso užtikrinimas
	Netaikoma

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Netaikomas

	6.2. Garantinė priežiūra
	Netaikoma

	6.3. Kokybinių kriterijų įgyvendinimo ir tikrinimo tvarka
	Netaikoma 

	7. SUTARTIES VYKDYMUI PASITELKIAMI SUBTIEKĖJAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

Arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“.

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda)


	8.2. Sutarties įvykdymo užtikrinimo galiojimo terminas
	Netaikoma


	8.3. Sutarties įvykdymo užtikrinimo pateikimas 
	Netaikoma


	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,05 (penkios šimtosios) procento delspinigius nuo neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos
	9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,05 (penkios šimtosios) procento delspinigius už kiekvieną uždelstą dieną nuo laiku neperduotų Prekių ar  nuo perduotų Prekių, turinčių trūkumų, (iki trūkumų pašalinimo) Prekių kainos be PVM.
9.2.2. Tiekėjas privalo sumokėti Pirkėjui netesybas per 10 (dešimt) darbo dienų nuo Pirkėjo pareikalavimo, jeigu netesybų suma nėra išskaitoma iš Pirkėjo Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 20 (dvidešimt) procentų bauda nuo Pradinės Sutarties vertės be PVM, nurodytos Specialiųjų sąlygų 5.2 papunktyje. 
9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 20 (dvidešimt) procentų bauda nuo Pradinės Sutarties vertės, nurodytos Specialiųjų sąlygų 5.2 papunktyje.


	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos 
	Netaikoma


	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Nustačius, kad Tiekėjas nesilaiko 13 skyriuje nustatytų aplinkosauginių reikalavimų - Tiekėjui taikoma 500 Eur (penki šimtų) dydžio bauda.

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma


	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	Netaikoma 


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma


	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Pažeidus reikalavimą dėl Pirkėjo simbolių, pavadinimo ir ženklo reklamoje, rinkodaroje, taip pat naudotis Pirkėjo sukurtais intelektiniais veiklos rezultatais, Tiekėjui taikoma 1 (vieno) procento bauda nuo Pradinės sutarties vertės.






	9.10. Kitos netesybos
	-

	10. ESMINĖS SUTARTIES SĄLYGOS

	10.1. Esminės Sutarties sąlygos
	10.1.1. Prekių pristatymo terminas.

	10.2. Dideli arba nuolatiniai esminės Sutarties sąlygos vykdymo trūkumai
	Netaikoma

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).
Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip   36 (trisdešimt šeši) mėnesiai nuo sutarties įsigaliojimo dienos.

	11.2. Sutarties galiojimo termino pratęsimas
	Netaikoma

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.

	12.2. Esminiai Sutarties pažeidimai

	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;
12.2.2. jeigu Tiekėjas nesilaiko Sutartyje nustatytų Prekių tiekimo terminų 2 (du) kartus iš eilės arba vėluoja pristatyti Prekes daugiau nei 10 dienų nuo Sutartyje nustatyto Prekių pristatymo termino;
12.2.3. Tiekėjas pažeidžia Prekių pristatymo terminą ir dėl Prekių pristatymo vėlavimo Prekės tampa nebereikalingos;
12.2.4. Tiekėjas 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms.

	13. APLINKOSAUGINIAI IR SOCIALINIAI KRITERIJAI 

	13.1. Aplinkosauginių kriterijų nustatymo teisinis pagrindas
	Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas), 4.4.3 papunkčiu.

	13.2.  Su perkamomis Prekėmis susiję socialiniai kriterijai
	Netaikoma


	13.3. Su perkamomis Prekėmis susiję kibernetinio saugumo reikalvimai
	13.3.1. Tiekėjas įsipareigoja taikyti organizacines ir technines kibernetinio saugumo priemones, proporcingas pagal Sutartį teikiamų paslaugų pobūdžiui, apimčiai ir rizikai, siekiant užtikrinti saugų paslaugų teikimą bei sumažinti galimą poveikį Pirkėjo informacinėms sistemoms, duomenims ir veiklos tęstinumui.
13.3.2. Tiekėjas deda pagrįstas pastangas užtikrinti, kad Sutarties vykdymo metu teikiamos paslaugos, tiekiama įranga, programinė įranga ir susiję komponentai:
· nebūtų žinomai užkrėsti kenkėjišku kodu ar turintys paslėptų funkcijų, galinčių pakenkti Pirkėjo sistemų saugumui;
· būtų tiekiami kartu su gamintojo rekomenduotomis paskutinėmis saugumo pataisomis (jei tokios taikytinos Sutarties vykdymo metu);
· jei Tiekėjui tampa žinoma apie esminį saugumo pažeidžiamumą, kuris gali paveikti Pirkėjo sistemas, Tiekėjas privalo nedelsdamas informuoti Pirkėją ir pateikti savo siūlomas rizikos mažinimo priemones, atitinkamas įrenginio ar programinės įrangos gamintojo rekomendacijoms.
13.3.3. Tiekėjas užtikrina, kad perdavimo metu naudojami visi atnaujinimai, programinės įrangos failai ir komponentai būtų nepažeisti, autentiški ir perduodami naudojant sutartą saugaus perdavimo bei tapatumo nustatymo mechanizmą.
13.3.4. Tiekėjas taiko šias saugumo priemones:
· prieigų valdymo ir kontrolės priemones;
· privilegijuotų ir nuotolinių prieigų apsaugos priemones (MFA, VPN);
· saugumo atnaujinimų bei pažeidžiamumų valdymo procesus;
· saugumo įvykių registravimo ir stebėsenos priemones;
· konfidencialios informacijos šifravimą (perdavimo ir saugojimo metu);
· atsarginių kopijų ir veiklos atkūrimo mechanizmus.
13.3.5. Tiekėjas įsipareigoja nepagrįstai nedelsdamas, bet ne vėliau kaip per 12 valandų nuo sužinojimo momento, pranešti Pirkėjui, jeigu įvykęs kibernetinis incidentas ar saugumo pažeidimas daro ar gali daryti poveikį Pirkėjo IT infrastruktūrai, duomenims ar teikiamoms paslaugoms, nurodant incidento pobūdį, jo turimą ar galimą poveikį informacinių sistemų ar paslaugų saugumui.
13.3.6. Šalys susitaria dėl Veiklos tęstinumo užtikrinimo plano ir periodinio šio plano patikrinimo, bei plano testavimo ne rečiau kaip 1 kartą per kalendorinius metus, įskaitant atsakomybės ribas tarp šalių.
13.3.7.Tiekėjas suteikia Pirkėjui teisę:
· atlikti arba inicijuoti auditą (arba gauti audito ataskaitas), siekiant patikrinti kibernetinio saugumo įgyvendinimą;
· dalyvauti arba įtraukti Tiekėją į kasmetines kibernetinio saugumo pratybas, kai jos daromos su VRSA arba nacionaliniu lygiu.
· auditai atliekami iš anksto suderinus jų apimtį, laiką ir tvarką, siekiant išvengti nepagrįstos veiklos trikdymo.
13.3.8. Tiekėjas užtikrina, kad perduodami duomenys būtų apsaugoti šifravimo priemonėmis, laikantis bendrų ISO/EN normų, ir kad būtų naudojama sutarta tapatumo nustatymo procedūra dėl prieigos prie duomenų ir sistemų.
13.3.9. Šalys susitaria dėl papildomų reikalavimų dėl pažeidžiamumų valdymo ir šalinimo terminų, apimančių:
· kritinių pažeidžiamumų pašalinimą per gamintojo nustatytą laiką, tačiau ne ilgiau kaip per 10 kalendorinių dienų nuo identifikavimo (jei tai paslaugų priežiūros dalis);
· aukštos rizikos (High) pažeidžiamumų pašalinimą per 30 kalendorinių dienų arba pagal kitas raštu suderintas sąlygas;
· laikinų apsaugos priemonių pritaikymą, jei neatidėliotinas šalinimas neįmanomas dėl techninių priežasčių.
13.3.10.  Jeigu Tiekėjas pasitelkia subrangovus ar kitus trečiuosius asmenis (įskaitant debesijos paslaugų, programinės įrangos komponentų ar infrastruktūros tiekėjus), kurie daro tiesioginę ar netiesioginę įtaką teikiamoms paslaugoms ar jų saugumui, Tiekėjas privalo užtikrinti, kad:
· visiems pasitelkiamiems subjektams būtų taikomos ne mažesnės, nei šioje Sutartyje nustatytos organizacinės ir techninės saugumo priemonės;
· būtų įvertintos tiekimo grandinės rizikos (pvz., paslaugų tiekimo pertraukimų, konfidencialių duomenų tvarkymo) ir įgyvendintos rizikos mažinimo priemonės;
· tretiesiems asmenims suteiktos prieigos būtų ribotos, proporcingos ir skirtos tik vykdyti Sutarties užduotims, taikant daugiafaktorinę autentifikaciją (MFA);
· draudžiama naudoti bendras (shared) naudotojų paskyras – kiekvienas asmuo privalo turėti individualią, unikaliai identifikuojamą prieigą;
· visi administraciniai veiksmai būtų registruojami (log'ai) ir išsaugomi, siekiant užtikrinti pilną atsekamumą ir veiksmų atsakomybę;
· prieš pasitelkiant subrangovą Tiekėjas gauna rašytinį Pirkėjo sutikimą (nebent tai iš anksto suderinta Sutarties priede);
· Tiekėjas prisiima atsakomybę, kad subrangovai užtikrins tokį pat saugumo lygį ir reagavimo į incidentus tvarką, kaip šiame dokumente nustatyta.

